***Obec Renčišov podľa § 6 ods. 1 a § 11 ods. 4 písm. d) a g) zákona č.***

***369/1990 Zb. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov***

**v y d á v a**

**V Š E O B E C N E Z Á V Ä Z N É N A R I A D E N I E**

**č. 2/2020**

**o miestnych daniach**

**a miestnom poplatku za komunálne odpady a drobné stavebné**

**odpady na území obce Renčišov**

Obecné zastupiteľstvo v Renčišove v súlade s § 11 ods. 4 zákona č. 369/1990 Zb. o obecnom zriadení v znení neskorších predpisov a v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov *(ďalej len „zákon o miestnych daniach a miestnom poplatku“)* schválilo pre územie obce Renčišov toto všeobecne záväzné nariadenie:

 ***I. č a s ť***

**ZÁKLADNÉ USTANOVENIA**

**Článok 1**

**Druhy miestnych daní**

 (1) Obec Renčišov na svojom území ukladá tieto **miestne dane**:

1. **daň z nehnuteľností,**
2. **daň za psa,**
3. **daň za užívanie verejného priestranstva,**

(2) Obec Renčišov na svojom území ukladá **poplatok** **za komunálne odpady a drobné stavebné odpady.**

 ***II. č a s ť***

**Daň z nehnuteľností**

**Článok 2**

**Úvodné ustanovenia**

Základné ustanovenia o zdaňovaní pozemkov, stavieb a bytov sú uvedené v Zákone 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zmien a doplnkov a upravujú daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností, ktoré môže obec týmto všeobecne záväzným nariadením zvýšiť alebo znížiť, výpočet dane z nehnuteľností, oslobodenie vybraných druhov nehnuteľností a zníženie dane správcom dane, vznik a zánik daňovej povinnosti, povinnosť predkladania daňového priznania, vyrubenie a platenie dane.

 Daň z nehnuteľností zahŕňa:

a) daň z pozemkov,

1. daň zo stavieb.

**Článok 3**

**Daň z pozemkov**

(1) Daňovníkom dane z pozemkov sú osoby uvedené v ust. § 5 zákona č. 582/2004 Z.z.

o miestnych daniach a miestnom poplatku.

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2 uvedenej v prílohe č. 1 zákona o miestnych daniach a miestnom poplatku.

Hodnota pôdy podľa prílohy č. 1 na území obce Renčišov je:

**orná pôda, chmeľnice, vinice, ovocné sady - 0,0647 €/m2**

**trvalé trávnaté porasty - 0,0166 €/m2**

1. Základom dane z pozemkov pre **lesné pozemky**, je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa platných predpisov o stanovení všeobecnej hodnoty majetku. Ak daňovník hodnotu pozemku nepreukáže znaleckým posudkom, správca dane ustanovuje hodnotu pozemku za m2 na **0,080 €**.

1. Základom dane z pozemkov pre pozemky druhu záhrady, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemku v m2 a hodnoty pozemkov za 1 m2 pozemku uvedenej v prílohe č. 2 zákona o miestnych daniach a miestnom poplatku .

Hodnota pozemkov podľa prílohy č. 2 na území obce Renčišov je:

**záhrady, zastavané plochy a nádvoria, ostatné plochy - 1,32 €/m2 stavebné pozemky - 13,27 €/m2**

1. Ročná sadzba dane z pozemkov na území obce Renčišov sa pre jednotlivé druhy pozemkov určuje podľa miestnych podmienok vo výške:

1. **orná pôda, chmeľnice, vinice, ovocné sady 0,90 %**
2. **trvalé trávne porasty 0,75 %**
3. **záhrady 1,05 %**
4. **zastavané plochy a nádvoria 0,55 %**
5. **ostatné plochy 0,70 %**
6. **lesné pozemky, na ktorých sú hospodárske lesy 0,90 %**
7. **rybníky 0,25 %**
8. **stavebné pozemky 0,30 %**

**Článok 4**

**Daň zo stavieb**

1. Daňovníkomdane zo stavieb sú osoby uvedené v ust. § 9 zákona o miestnych daniach a miestnom poplatku .

1. Ročná sadzba dane zo stavieb na území obce Renčišov za každý aj začatý m2 zastavenej plochy sa určuje takto:
2. **stavby na bývanie a drobné stavby, ktoré majú doplnkovú funkciu pre hlavnú**

 **stavbu ................................................................................................................. 0,07 €,**

1. **stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane**

 **stavieb na vlastnú administratívu .................................................................... 0,05 €,**

1. **chaty a stavby na individuálnu rekreáciu ......................................................... 0,22 €,**

1. **samostatne stojace garáže ................................................................................ 0,17 €,**

1. **stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ......................... 0,21 €,**
2. **ostatné stavby neuvedené v písm. a) až e)...................................................... 0,07 €.**

(3) Pri viacpodlažných stavbách správca dane určuje pre všetky druhy stavieb príplatok za podlažie **0,03 €** za každé ďalšie podlažie okrem prvého nadzemného podlažia.

**Článok 5**

**Oslobodenie od dane a zníženie dane**

(1) Správca dane ustanovuje oslobodenie od dane z pozemkov v súlade s § 17 ods. 2 zákona o miestnych daniach a miestnom poplatku:

1. pozemky, na ktorých sú cintoríny a urnové háje,
2. pozemky verejne prístupných parkov, priestorov a športovísk,

(2) Správca dane ustanovuje zníženie dane zo stavieb a bytov v súlade s § 17 ods. 3 zákona o miestnych daniach a miestnom poplatku :

1. **50 %** z dane za stavby na bývanie a byty vo vlastníctve fyzických osôb starších ako 70 rokov a fyzických osôb s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím, alebo držiteľov preukazu fyzickej osoby s ťažkým zdravotným postihnutím s potrebou sprievodcu, ako aj prevažne alebo úplne bezvládnych fyzických osôb, ktoré slúžia na ich trvalé bývanie,

(3) Správca dane ustanovuje, že daň z nehnuteľností v úhrne do sumy 3,- € sa nebude vyrubovať.

***III. časť***

**Daň za psa**

**Článok 6**

**Úvodné ustanovenie**

Základné ustanovenia o zdaňovaní psov sú uvedené v zákone o miestnych daniach a miestnom poplatku a upravujú daňovníka dane za psa, predmet dane za psa, základ dane za psa, sadzbu dane za psa, vznik a zánik daňovej povinnosti, správu dane, povinnosť predkladania daňového priznania, vyrubenie dane, platenie dane.

**Článok 7**

 **Sadzba dane**

(1) Správca dane určuje sadzbu dane za jedného psa a kalendárny rok nasledovne:

1. **5,- €** ročne za psa držaného v rodinnom dome, záhradkárskej chatke alebo pozemku, ktoré neslúžia na podnikateľské účely.

(2) Takto určená sadzba sa platí za každého ďalšieho psa u toho istého daňovníka.

**Článok 8**

 **Oslobodenie dane a zníženie dane**

(1) Správca dane ustanovuje oslobodenie od dane za psa:

- ktorý sa používa na sprevádzanie alebo ochranu nevidomej osoby,

- ktorý je mladší ako 6 mesiacov.

 ***IV. časť***

**Daň za užívanie verejného priestranstva**

**Článok 9**

**Úvodné ustanovenie**

Základné ustanovenia o zdaňovaní za osobitné užívanie verejného priestranstva sú uvedené v zákone o miestnych daniach a miestnom poplatku a upravujú daňovníka dane, predmet, základ a sadzbu dane, vznik a zánik daňovej povinnosti, správu dane, oznamovaciu povinnosť, vyrubenie a platenie dane.

**Článok 10**

**Určenie miest, ktoré sú verejnými priestranstvami a osobitných spôsobov ich užívania.**

(1) Verejným priestranstvom na účely tohto VZN sú verejnosti prístupné pozemky vo vlastníctve obce Renčišov, ktorými sa rozumejú nasledovné miesta:

1. hlavné (štátne) a všetky vedľajšie (miestne) cestné komunikácie v celej svojej dĺžke a v šírke od krajnice po krajnicu,
2. chodníky a iné plochy upravené pre peších chodcov,
3. všetky neknihované parcely v intraviláne obce.

Verejným priestranstvom na účely tohto zákona nie sú pozemky, ktoré obec prenajala podľa osobitného zákona.

(2) Osobitným užívaním verejného priestranstva sa rozumie:

1. umiestnenie zariadenia slúžiaceho na poskytovanie služieb, predajného zariadenia /vrátane motorového vozidla/, reklamných, informačných a propagačných zariadení ,
2. umiestnenie stavebného zariadenia /vrátane skládok materiálu pri stavebných úpravách alebo rekonštrukciách stavieb /,
3. zariadenia cirkusu, zariadenia lunaparku a iných atrakcií,
4. umiestnenie skládky stavebného odpadu,
5. trvalé parkovanie vozidla mimo stráženého parkoviska a pod.

Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

**Článok 11**

**Sadzba dane**

Správca dane určuje sadzbu dane za užívanie verejného priestranstva nasledovne:

1. **za predaj ovocia, zeleniny, potravín a iného tovaru (do 10 m2) ................... 3,50 €/deň**
2. **za prenájom verejného priestranstva (nad 10 m2) ................................... 0,35 €/m2/deň**

 **Článok 12**

**Oslobodenie od dane**

Správca dane ustanovuje, že poskytuje *oslobodenie od dane za užívanie verejného priestranstva* pre:

1. užívanie verejného priestranstva na kultúrnu a športovú akciu usporiadanú bez vstupného alebo akciu, ktorej výťažok je určený na charitatívne a verejnoprospešné účely,
2. osobitné užívanie verejného priestranstva v čase konania kultúrnych a športových akcií organizovaných obcou Renčišov,
3. zvláštne užívanie miestnych komunikácii v zmysle osobitných všeobecne záväzných predpisov.

***V. č a s ť***

**Miestny poplatok za komunálne odpady a drobné stavebné odpady**

**Článok 13**

**Úvodné ustanovenie**

Základné ustanovenia o poplatku za komunálne odpady a drobné stavebné odpady sú uvedené v zákone o miestnych daniach a miestnom poplatku a upravujú poplatníka, sadzbu a určenie poplatku, oznamovaciu povinnosť, vyrubenie poplatku a splatnosť, vyrubenie poplatku podľa pomôcok a vrátenie, zníženie a odpustenie poplatku.

**Článok 14**

**Predmet úpravy**

 Poplatok sa platí za komunálne odpady a drobné stavebné odpady (ďalej len „poplatok“),ktoré vznikajú na území obce Renčišov.

**Článok 15**

**Osobitné ustanovenia**

Obec Renčišov ustanovuje, že poplatok od poplatníka v ustanovenej výške pre obec vyberá a za vybraný poplatok ručí:

1. vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,
2. správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“).

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

**Článok 16**

**Sadzba poplatku**

(1) Sadzba poplatku sa stanovuje :

1. **pre fyzické osoby s trvalým pobytom v obci :**

**0,041 € na osobu a kalendárny deň ................................................ 15,- €/osoba/rok**

**b) pre fyzické osoby bez trvalého pobytu v obci – chatári:.............. 30,- €/chata/rok**

 **c) pre právnické osoby, ktoré sú oprávnené užívať nehnuteľnosť v obci:**

 **0,137 €/deň .......................................................................................... 50,- €/rok**

**Ďalšia nádoba na komunálny odpad – jednorázový poplatok ......... 16,50 €/nádoba.**

**Článok 17**

**Oznamovacia povinnosť**

(1) Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

1. uviesť meno, priezvisko, dátum narodenia, adresu trvalého alebo prechodného pobytu /ďalej len „ identifikačné údaje“/, v prípade určeného zástupcu podľa § 77 ods. 7 zákona aj identifikačné údaje za ostatných členov domácnosti, a ak je poplatníkom podľa § 77 ods. 2 písm. b) alebo písm. c) názov alebo obchodné meno, sídlo alebo miesto podnikania a identifikačné číslo,
2. uviesť údaje rozhodujúce na určenie poplatku,
3. ak požaduje zníženie alebo odpustenie poplatku podľa § 82 zákona o miestnych daniach a miestnom poplatku predložiť aj doklady, ktoré odôvodňujú zníženie alebo odpustenie poplatku.

(2) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy tieto nastali. Oznámenie je poplatník povinný vykonať osobne na obecnom úrade v Renčišove. .

**Článok 18**

**Vyrubenie poplatku**

1. Poplatok za komunálny odpad a drobný stavebný odpad vyrubuje obec každoročne rozhodnutím na celé zdaňovacie obdobie.

**Článok 19**

**Vrátenie, zníženie a odpustenie poplatku**

(1) Obec **vráti** poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernú časť. Nárok na vrátenie pomernej časti poplatku zaniká, ak poplatník v uvedenej lehote zánik poplatkovej povinnosti neoznámi.

Spolu s oznámením zániku povinnosti platiť poplatok podaným v zmysle § 80 ods. 2 zákona o miestnych daniach t.j.do 30 dní od zániku povinnosti platiť poplatok predloží poplatník hodnoverné doklady, ktorými sú:

* potvrdenie o zmene trvalého alebo prechodného pobytu ,
* v prípade, že právnická osoba, mala povinnosť platiť poplatok z dôvodu , že bola oprávnená užívať alebo užívala nehnuteľnosť nachádzajúcu sa na území obce na iný účel ako na podnikanie: dokladom o zániku právnickej osoby, dokladom o zániku práva užívať nehnuteľnosť napr. listom vlastníctva alebo dohodou o ukončení nájmu alebo výpoveďou z nájmu,
* v prípade, že podnikateľ, mal povinnosť platiť poplatok z dôvodu , že bol oprávnený užívať alebo užíval nehnuteľnosť nachádzajúcu sa na území obce na účel podnikania: dokladom o zániku podnikateľa , dokladom o zániku práva užívať nehnuteľnosť napr. listom vlastníctva alebo dohodou o ukončení nájmu alebo výpoveďou z nájmu, - doklad o úmrtí.

1. Obec na základe písomnej žiadosti poplatníka tento poplatok **zníži** **o 50 %:**
2. zo sadzby poplatku za obdobie, za ktoré poplatník obci bez pochybností preukáže, že sa v zdaňovacom období viac ako 90 dní nezdržiava alebo nezdržiaval na území obce.

Poplatník preukáže obci tieto skutočnosti hodnovernými dokladmi, ktorými sú :

* potvrdenie zamestnávateľa, v ktorom zamestnávateľ potvrdí, že poplatník v zdaňovacom období vykonáva prácu v inej obci v SR alebo v zahraničí, kde je súčasne aj ubytovaný s uvedením počtu dní,
* pracovná zmluva, potvrdenie sprostredkovateľskej agentúry,
* potvrdenie o návšteve školy v inej obci SR spolu s dokladom o ubytovaní alebo prechodnom pobyte v mieste, kde študuje.

Z predloženého dokladu musí byť zrejmé, ako dlho sa poplatník v určenom období nezdržiava alebo nezdržiaval na území obce.

1. zo sadzby poplatku fyzickej osoby s trvalým pobytom v obci, ktorá je držiteľom preukazu ZŤP.
2. zo sadzby poplatku fyzickej osoby s trvalým pobytom v obci, ktorá je staršia ako 70 rokov (veková hranica sa počíta k 1. 1. zdaňovacieho obdobia).
3. Obec na základe písomnej žiadosti poplatníka poplatok **odpustí** , ak poplatník preukáže bez pochybností , že 365 dní v zdaňovacom období sa nezdržiava alebo nezdržiaval na území obce.

Podmienkou odpustenia poplatku je predloženie hodnoverných dokladov, ktorými sú :

* + doklad o dlhodobom pobyte v zahraničí z dôvodu výkonu zamestnania

(potvrdením od zamestnávateľa (agentúry zamestnávania) o zamestnaní v danom zdaňovacom období s miestom výkonu práce poplatníka mimo územia obce

a potvrdením o ubytovaní)

* + potvrdenie o prechodnom pobyte a zaplatenie/vyrubenie poplatku v danej obci/meste,
	+ potvrdenie o štúdiu v zahraničí,
	+ potvrdenie o umiestnení v zariadení sociálnych služieb a o dobe jeho trvania,
	+ potvrdenie o umiestnení v detskom domove, domove dôchodcov, reedukačnom zariadení a o dobe jeho trvania,
	+ potvrdenie o vykonávaní kňazskej alebo rehoľnej služby mimo územia obce,
	+ potvrdenie o pobyte v detskom domove,
	+ potvrdenie o dlhodobej hospitalizácii v liečebni a o dobe jej trvania,
	+ potvrdenie o výkone väzby alebo výkone trestu odňatia slobody a jeho dobe trvania. Podklad nie je možné nahradiť čestným prehlásením.

1. V prípade, že podklady budú predložené v inom ako v slovenskom alebo českom jazyku poplatník doloží aj preklad príslušného dokladu (nevyžaduje sa úradný preklad ).

1. Poplatníkovi je možné poskytnúť iba jeden druh úľavy alebo odpustenia.

1. Doklady sa predkladajú osobitne pre každé zdaňovacie obdobie.

***VI. č a s ť***

**Spoločné ustanovenia**

1. Správu miestnych daní a miestneho poplatku vykonáva obec Renčišov.

1. Vyrubená daň z nehnuteľností , daň za psa a miestny poplatok za komunálny odpad sú splatné do 15 dní odo dňa nadobudnutia právoplatnosti rozhodnutia.

1. Miestne dane je možné uhradiť:
	1. v hotovosti do pokladne obecného úradu v Renčišove /pri platbách do 300,-€/,
	2. bezhotovostným prevodom na príslušný účet správcu dane.
2. Miestny poplatok za komunálne odpady a drobné stavebné odpady je možné uhradiť:
	1. v hotovosti do pokladne obecného úradu v Renčišove /pri platbách do 300,-€/,
	2. bezhotovostným prevodom na príslušný účet správcu dane.

1. Ostatné náležitosti miestnych daní sú upravené v zákone č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

1. Pokiaľ v tomto všeobecne záväznom nariadení nie je podrobnejšia úprava, postupuje sa v konaní vo veciach miestnych daní a miestnom poplatku podľa zákona č. 511/1992 Zb. o správe daní a poplatkov a o zmenách v sústave územných finančných orgánov znení neskorších predpisov.

***VII. č a s ť***

**Záverečné ustanovenia**

1. Obecné zastupiteľstvo Obce Renčišov sa na tomto všeobecne záväznom nariadení o miestnych daniach a miestnom poplatku za komunálne odpady a drobné stavebné odpady uznieslo dňa 14.12.2020 uznesením č. 4/2020.

1. Toto všeobecne záväzné nariadenie nadobúda účinnosť 1. januára 2021.

1. Dňom účinnosti tohto Všeobecne záväzného nariadenia o miestnych daniach a miestnom poplatku za komunálne odpady a drobné stavebné odpady sa ruší:
2. Všeobecne záväzné nariadenie obce Renčišov č. 1/2019 o miestnych daniach a miestnom poplatku za komunálne odpady a drobné stavebné odpady na území obce Renčišov zo dňa 18.11.2019.

V Renčišove, 14.12.2020

.............................................

Miroslav Paločko

starosta obce

**VZN č. 2/2020 bolo schválené obecným zastupiteľstvom v Renčišove dňa 14. 12. 2020, pod č. uznesenia 4/2020.**

**Vyvesené na úradnej tabuli obce a web stránke obce dňa 15. 12. 2020.**

**VZN č. 2/2020 nadobúda účinnosť 01. 01. 2021.**